

**Ramasjang Redder 2024**

Ramasjang har ”reddet verden” siden 2018. Det sker altid sammen med landets børn – og i 2024 gælder det, det eneste pattedyr der kan flyve – nemlig flagermusen!

Flere flagermus mangler nemlig mad og steder at bo. De er derfor sårbare og nogle af dem direkte truet. Alle 17 registrerede arter af flagermus i Danmark er fredet.

Derfor vil Ramasjang på tværs af platforme og sammen med børnene sætte fokus på flagermusen og årets call to action ”Så et frø - så hjælper du flagermusen”. Flere blomster give flere insekter, som flagermusen spiser.

Børnene møder ‘Ramasjang Redder’ på skolerne og i børnehaverne med læringsmateriale fra DR Lær, i flere programmer på Ramasjang og DRTV, i Ramasjangs LEG, LÆR og KREA-apps, på forpladsen til Cirkus Summarum og på jeres biblioteker.

De fleste af Ramasjang-programmerne om flagermus udkommer den 31. Maj, så det er optimalt at udrulle kampagnen på bibliotekerne deromkring.

**Bibliotekerne er også med!**
Som bibliotek kan I være med til at engagere børnene i ‘Ramasjang Redder’ i det omfang, I ønsker. Tilmeld jer ‘Ramasjang Redder’ hos Lea Korshøj på lea.christensen@aalborg.dkVi vil rigtig gerne vide, hvem og hvor mange der deltager!

Send gerne billeder af hvordan jeres bibliotek deltager i ‘Ramasjang Redder’ til Josefine Mønsted-Lassen på JOMN@dr.dk (projektmedarbejder hos DR Ramasjang).

**Det får I tilsendt af Ramasjang**
I får tilsendt en print-selv-pakke fra DR Ramasjang i start maj, som indeholder:

* En A3 plakat der sætter fokus på CTA.
* En informativ A3 plakat om flagermus og deres superkræfter.
* Et aktivitetshæfte fra DR Lær.
* Farvelægningsark med flagermus.
* En krea-guide til hvordan man kan folde flagermus.
* Et ‘Ramasjang Redder’ diplom, der kan printes ud til børnene.
*(to versioner, et til at give til børnene, hvis de allerede HAR sået frø, og et til at give dem, hvis det er INDEN, de har sået frø).*
* Grafik til et ‘Ramasjang Redder’ badge, der kan gives til børnene, hvis I har en badgemaskine.
* En flagermusflagranke, der kan pynte og vise jeres deltagelse i projektet.
* Et vendespil med alle ‘Ramasjang Redder’ dyr og CTA.
* Spilleregler til vendespillet.
* En ‘Ramasjang Redder’ thumb til brug på web.
* Et evalueringsskema.

**Det skal I selv sørge for**
Det materiale I får tilsendt er designet til, at I selv kan vælge det, I vil printe og bruge. Derfor skal I selv sørge for at kunne printe materialet ud. Der er materiale til både A3 og A4-ark. Hvis I vil bruge de kreative guides til at folde flagermus, skal I sørge for at have papir og sakse.

Vendespillet skal I også selv printe, og derefter klippe de enkelte kort til spillet ud. Spillet består af en pdf med to sider, som I skal sørge for at printe på én for- og bagside. Således at selve spilkortene har en for- og bagside. I kan med fordel laminere de enkelte kort, så de ikke bliver slidt op eller krøllet sammen.

I pakken finder I også et evalueringsskema, som I meget gerne må udfylde og sende til Josefine Mønsted-Lassen på JOMN@dr.dk. Vi vil rigtig gerne høre, hvad I synes om materialet og projektet, så vi kan få et endnu bedre samarbejde om kampagnen næste år.

**Sådan kan I aktivere børnene**
I kan aktivere besøgende børn i ‘Ramasjang Redder’ på flere måder.
Her kommer lidt inspiration til, hvordan I kan bruge materialet og deltage som bibliotek:

* ‘Ramasjang Redder’ kreahjørne: hæng flagranke og plakater op. Print tegneark og de andre krea-elementer ud.
* Bogudstilling om flagermus og/eller natur: udsmyk med materialet fra Ramasjang.
* Så-et-frø-arrangement: inviter børnefamilier på tur, hvor I kan så blomsterfrø. Biblioteket kan efterfølgende udlevere diplomer og badges til børnene.
Spørg evt. Lokale naturvejledere om de vil lave et arrangement sammen med jer.
* Spil-dag/aften: Nogle af jer har måske ‘Ramasjang Redder Verden’- brætspillet, som 70 biblioteker fik tilsendt sidste år. Inviter til en spildag på biblioteket, hvor familier og/eller børnehaver kan komme og spille brætspil og vendespil.